***Проект!***

# Д О Г О В О Р

Днес, ........................... 2019 г., в гр. Велико Търново, между:

**МОБАЛ „Д-р Стефан Черкезов” АД**, със седалище и адрес на управление: гр. Велико Търново, ул. „Ниш” № 1, ЕИК 104510514, представлявано от д-р Стефан Филев Филев – Изпълнителен директор, наричано накратко **ВЪЗЛОЖИТЕЛ**, от една страна,

и

**“.............................................”**, със седалище и адрес на управление на дейността: гр. ....................................., ул. ............................................, ЕИК ....................................., представлявано от .................................................................. - Управител наричано накратко **ИЗПЪЛНИТЕЛ**, от друга страна,

на основание проведена обществена поръчка чрез оферти с обява по реда на чл. 186от Закона за обществени поръчки (ЗОП) и Протокола от оценка и класиране на участниците от………. г.. за определяне на изпълнител на обществена поръчка по реда на чл.20, ал.3, т.2, във връзка с чл.194 от ЗОП, се сключи настоящия договор, като страните се споразумяха за следното:

**І. ПРЕДМЕТ И СРОК НА ДОГОВОРА**

1.1 **ВЪЗЛОЖИТЕЛЯТ** възлага,а **ИЗПЪЛНИТЕЛЯТ** приема да извършва доставка на дезинфектанти за нуждите на **МОБАЛ „Д-р Стефан Черкезов” АД** по договорените между страните цени посочени в Приложение №1 – неразделна част от този договор.

1.2 Извършването на доставката от ИЗПЪЛНИТЕЛЯТ на ВЪЗЛОЖИТЕЛЯ се удостоверява с подписването на Приемо-предавателен протокол и надлежно оформена фактура.

 **ІІ. СРОКОВЕ ПО ДОГОВОРА**

2.1 Срокът за изпълнение на договора е 12 месеца.

**ІІІ. ЦЕНИ И НАЧИН НА ПЛАЩАНЕ**

3.1 Цената за изпълнение на настоящия договор е съгласно предложено от ИЗПЪЛНИТЕЛЯ и прието от ВЪЗЛОЖИТЕЛЯ Ценово предложение.

3.2 Цената по чл.3.1 е окончателна и не подлежи на промяна за срока на действие на договора.

3.3 Цената включва стойността на стоката, включва всички разходи по доставката на стоката до мястото на доставка – митни сборове, такси, други данъци при внос или други вземания и данъци (включително данък добавена стойност), като стойността им се посочва поотделно, при минимален срок на годност не по-кратък от 70 % от обявения от производителя към датата на всяка доставка.

3.4 Общата стойност на договора е до .......... лв. (....................................) лева без включен ДДС, до .......... лв. (..............................)лева, с включен ДДС.

3.5 Цената по договора ще се заплаща в български лева, по банков път, в срок до 60(шестдесет) календарни дни от представянето на оригинална фактура.

 3.6 Плащанията се извършват с платежно нареждане по банкова сметка на ИЗПЪЛНИТЕЛЯ при:

Банка: ………………………

IBAN: ……………………….

BIC: ………………………….

**IV. СРОК НА ДОСТАВЯНЕ**

 4.1. Срокът за доставка идо 24 (двадесет и четири) часа след получаване на заявка по телефон или факс. При спешна необходимост в рамките на същия работен ден.**.**

 4.2. За количества, доставени извън заявката по чл. 4.1., **ВЪЗЛОЖИТЕЛЯТ** няма задължение за плащане.

 4.3. В случаите по чл. 10.4. от договора, срокът по чл. 4.1. започва да тече от датата на писменото съгласие на **ВЪЗЛОЖИТЕЛЯ**.

**V. МЯСТО НА ДОСТАВЯНЕ**

 5.1. Място на доставяне:гр. Велико Търново, ул. "Ниш" 1

 5.2. Рискът от случайното погиване или повреждане на стоките преминава върху **ВЪЗЛОЖИТЕЛЯ** от момента на приемането им на мястото на доставяне с приемателно- предавателен протокол.

**VI. ДАТА НА ДОСТАВЯНЕ НА СТОКИТЕ**

 6.1 За дата на доставяне се счита датата, на която стоките са доставени до крайните получатели, при условията на чл. 9.2.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 7. **ВЪЗЛОЖИТЕЛЯТ** се задължава:

 7.1. Да приеме доставените в срок и на място стоки, съответстващи по вид, количество и качество на описаното в настоящия договор.

 7.2. Да заплати доставените стоки по реда на чл. 3. от настоящия договор.

**VIII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 8. **ИЗПЪЛНИТЕЛЯТ** се задължава:

 8.1. Да достави стоките в договорения срок и да ги предаде на крайните получатели.

 8.2. Да предаде стоките, пакетирани и маркирани в съответния вид, количество и качество на мястото на доставяне.

 8.3. При подписването на договора да представи документи по чл.112, ал.1 от ЗОП, издадени от компетентен орган, за удостоверяване липсата на обстоятелствата по чл. 54, ал. 1 от ЗОП и гаранция за изпълнение, в една от формите, определени в чл. 111, ал.5 от ЗОП, със срок на валидност един месец след изтичане на срока на договора, която се освобождава в срок до 30 дни след изпълнение на договора.

 8.4 Да доставят медицински изделия и дезинфектанти придружени с разрешение за производство, търговия на едро или внос на медицински изделия и дезинфектанти в съответствие с чл. 77 от ЗМИ, издадено от ИАЛ.

**IX. ПРИЕМАНЕ И ПРЕДАВАНЕ НА СТОКИТЕ**

 9.1. Приемането на стоките се извършва на мястото на доставяне от представител на крайните получатели.

 9.2. **ИЗПЪЛНИТЕЛЯТ** и представител на крайните получатели подписват приемателно-предавателен протокол, удостоверяващ получаването на стоките.

**Х. ГАРАНЦИИ И СРОК НА ГОДНОСТ**

 10.1. Към датата на доставката, остатъчният срок на годност на стоките предмет на настоящия договор, следва да бъде не по–малък от 70 % от обявения от производителя към датата на всяка доставка.

 10.2. Срокът на годност на предлаганите продукти не може да бъде по –малък от 90 –деветдесет дни от обявения от производителя към датата на всяка отделна доставка.

 10.3. В случай на доставка на продукт със срок на годност по-кратък от 90 – деветдесет дни от обявения от производителя към датата на всяка отделна доставка, изпълнителя ще дължи заплащането на неустойка в размер на 50% - петдесет процента върху стойността на доставката.

 10.4. Доставката на продукт с остатъчен срок на годност по-малък от 30 на сто от обявения от производителя се извършва само с писмено съгласие на **ВЪЗЛОЖИТЕЛЯ** за конкретно количество, определено от него. Без изрично писмено съгласие на **ВЪЗЛОЖИТЕЛЯ** стоките няма да бъдат заплащани. Искането за писмено съгласие следва да постъпи в деловодството на **ВЪЗЛОЖИТЕЛЯ** в срок до 3 (три) от получаване на заявката.

**ХІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ**

 11.1. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

 а) количество и некомплектност на стоките или техническата документация (явни недостатъци);

 б) качество (скрити недостатъци):

- при доставяне на стоки не от договорения вид, посочен в чл. 1;

- при констатиране на дефекти при употреба на стоките.

 **11.2. Рекламации за явни недостатъци на стоките се правят от ВЪЗЛОЖИТЕЛЯ**, чрез крайните получатели на стоките, в момента на предаването им, за което се съставя протокол, подписан и от двете страни.

 11.3. Рекламации за скрити недостатъци се правят през целия срок на годност на доставените стоки, като рекламацията се придружава задължително от констативен протокол, издаден от Изпълнителната агенция за лекарствата.

 11.4. **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** за установените дефекти в 15 (петнадесет) дневен срок от констатирането им.

 11.5. В рекламациите се посочва номерът на договора, точното количество на получените стоки с техния партиден номер, основанието за рекламация и конкретното искане на **ВЪЗЛОЖИТЕЛЯ**.

 11.6. В 10 (десет) дневен срок от получаване на рекламацията, **ИЗПЪЛНИТЕЛЯТ** следва да отговори на **ВЪЗЛОЖИТЕЛЯ** писмено и конкретно дали приема рекламацията или я отхвърля.

 11.7. При рекламация за явни недостатъци **ИЗПЪЛНИТЕЛЯТ** е длъжен в едномесечен срок от получаване на рекламацията за своя сметка и риск да достави на мястото на доставяне количеството липсващи в доставката / некомплектни договорени стоки.

 11.8. При рекламация за скрити недостатъци **ИЗПЪЛНИТЕЛЯТ** е длъжен в едномесечен срок от получаването й да замени доставените недоговорени по вид / дефектни стоки за своя сметка и риск или по преценка на ВЪЗЛОЖИТЕЛЯ да върне съответната част от заплатената цена, ведно с дължимите лихви.

 11.9. Изборът на посочените по-горе възможности да се върне съответната част от

платеното или да се доставят нови стоки принадлежи на **ВЪЗЛОЖИТЕЛЯ** и се упражнява от него под формата на писмено уведомление до **ИЗПЪЛНИТЕЛЯ**, като разходите и рисковете по новото доставяне са за сметка на **ИЗПЪЛНИТЕЛЯ.**

 11.10. Рекламираните стоки се съхраняват от съответния краен получател до уреждане на рекламациите.

 **ХІІ. ГАРАНЦИЯ ЗА ИЗПЪЛНЕНИЕ**

**12.1.** Гаранцията за изпълнение на договора е в размер на 3 % от стойността на договора и възлиза на ............ лв. (......................... лева).

**12.2.** В случай, че ИЗПЪЛНИТЕЛЯТ представи банкова гаранция за изпълнение или застраховка, която обезпечава изпълнението чрез покритие на отговорността на изпълнение, същата следва да е за срок на валидност с 1 (един) месец по-дълъг от срока на действие на договора за възлагане изпълнението на обществената поръчка.

**12.3.** При представяне от ИЗПЪЛНИТЕЛЯна банкова гаранция за изпълнение, към същата се прилага Приложение с позициите, за които е участвал участника и съответната гаранция за тях.

**12.4.** Гаранцията за изпълнение се освобождава до 1 (един) месец след прекратяване на договора за възлагане изпълнението на обществената поръчка.

**12.5.** Възложителят има право да се удовлетвори от представената / внесената гаранция за изпълнение за всички претърпени вреди и пропуснати ползи, вследствие неизпълнението или неточното изпълнение на този договор от страна на изпълнителя, след установяване на размера им. Ако установения размер надвишава размера на гаранцията за изпълнение, възложителят може да търси разликата по съдебен ред. Отговорност не се носи в случаите, в които неизпълнението на задължение по този договор е причинено от непреодолима сила.

**12.6.** Възложителят задържа гаранцията за изпълнение на договора и след изтичането на срока по т. 4, като възникне спор между страните, който е внесен за решаване от компетентен съд.

**12.7.** При невъзможност за доставка на определени количества по получената заявка, изпълнителят е длъжен незабавно да уведоми възложителя, като предложи подходящ срок за изпълнението й.

**ХІІІ. ПРЕКРАТЯВАНЕ НА ДОГОВОРА**

13.1. Настоящият договор се прекратява с пълно изпълнение на задълженията на страните по договора.

13.2. ВЪЗЛОЖИТЕЛЯТ може едностранно да прекрати договора с двуседмично писмено предизвестие, когато:

1. при започване на процедура по ликвидация на ИЗПЪЛНИТЕЛЯ;

2. при откриване на производство по обявяване в несъстоятелност на ИЗПЪЛНИТЕЛЯ;

3. спрямо ИЗПЪЛНИТЕЛЯ се установи обстоятелство по чл. 54 от ЗОП, съгласно обявените условия на поръчката;

13.3. ВЪЗЛОЖИТЕЛЯТ има право да развали договора, с отправянето на писмено предизвестие до ИЗПЪЛНИТЕЛЯ, без да предоставя на ИЗПЪЛНИТЕЛЯ допълнително подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на ИЗПЪЛНИТЕЛЯ;

2. при съществено неизпълнение на което и да е задължение на ИЗПЪЛНИТЕЛЯ по този договор.

13.4. ИЗПЪЛНИТЕЛЯТ има право, с едномесечно писмено предизвестие, изпратено до ВЪЗЛОЖИТЕЛЯ да развали договора, ако възложителят не плати уговореното възнаграждение в посочения в договора срок.

**ХІV. СПОРОВЕ**

14.1 Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните ще уреждат доброволно и добронамерено.

14.2. Ако по пътя на преговорите не може да се постигне съгласие, всички спорове ще се решават по съдебен път.

 Настоящият договор се подписа в два еднообразни екземпляра на български език - един за **ИЗПЪЛНИТЕЛЯ** и един за **ВЪЗЛОЖИТЕЛЯ.**

**Приложение 1**: Списък на дезинфектантите по видове и единични цени.

**Д О Г О В А Р Я Щ И :**

 **възложител:**  **ИЗПЪЛНИТЕЛ:**

 .....……........…............................ ………………………………..

 (д-р Стефан Филев)

Главен счетоводител:

Мая Янкова